|  |  |
| --- | --- |
| Osnovna škola Marije i Line, Umag | Grad Umag – Citta di Umago |
| **Scuola elementare „Marija i Lina“, Umago** | **Upravni odjel za opću upravu i društvene djelatnosti**  |
| KLASA: 400-02/22-01/02 | G. Garibaldija 6, 52470 Umag-Umago, Hrvatska |
| URBROJ: 2105/05-15-01/23-8 |  |
| Umag, 11.10.2023. |  |

|  |  |
| --- | --- |
| PREDMET: | OBRAZLOŽENJE TREĆIH IZMJENA I DOPUNA FINANCIJSKOG PLANA ZA 2023. GODINU |

1. **IZVOR 1. OPĆI PRIHODI I PRIMICI – GRAD UMAG**

Predviđeno je povećanje planiranih prihoda i rashoda u ukupnom iznosu od 45.071,76,00 eura.

Planiran je porast troška plaće logopeda u ukupnom iznosu od 1.240,00 eura temeljem
Odluke Vlade RH od 15. lipnja 2023. godine o isplati privremenog dodatka na plaću državnim službenicima i namještenicima te službenicima i namještenicima u javnim službama. U skladu sa zahtjevima sindikata tijekom pregovora o izmjenama i dopunama Temeljnog kolektivnog ugovora predviđen je i 10-postotni rast osnovice plaće i povećanje materijalnih prava (očekuje se da će iznos božićnice biti 300,00 eura te iznos dara za djecu 150,00 eura po djetetu).

Iz gore navedenih razloga te zbog planiranog povećanja broja djelatnika*,* predviđen je i porast troška plaće djelatnika u produženom boravku u ukupnom iznosu od 5.300,00 eura.

Otvorene su nove pozicije rashoda u ukupnom iznosu od 34.800,00 eura namijenjene nabavi sitnog inventara za školsku kuhinju (4.000,00 eura) te pokriću troškova komunalnih usluga (7.000,00 eura) i električne energije (23.800,00 eura).

Planirano je 4.506,00 eura za realizaciju tekućeg projekta ''Pomoćnici u nastavi – Škola puna znanja'' radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju do kraja tekuće godine (školska godina 2023./2024.).

1. **IZVOR 1. OPĆI PRIHODI I PRIMICI – MINIMALNI STANDARD**

Ukupan iznos sredstava potrebnih za osiguranje minimalnih financijskih standarda planiran je u visini iznosa utvrđenih važećim Planom za 2023. godinu te Odlukom o kriterijima, mjerilima i načinu financiranja decentraliziranih funkcija osnovnog školstva za Grad Umag-Umago u 2023. g. SN Grada Umaga-Umago 6/2023. Izvršena je preraspodjela sredstava prema planiranim obvezama do kraja tekuće godine.

1. **IZVOR 3. VLASTITI PRIHODI – PRIHODI KORISNIKA**

Izvor iz naslova sastoji se od prihoda od prodanih proizvoda i pruženih usluga, tj. najma prostora.

Predviđeno je povećanje planiranih prihoda i rashoda u ukupnom iznosu od 1.000,00 eura.

1. **IZVOR 4. PRIHODI ZA POSEBNE NAMJENE – PRIHODI KORISNIKA**

Porast planiranih prihoda u ukupnom iznosu od 8.000,00 eura rezultat je predviđenog povećanja cijene participacije roditelja u produženom boravku sa 40,00 eura na 50,00 eura mjesečno te znatnog porasta broja korisnika usluga toplog obroka i produžnog boravka.

1. **IZVOR 5. POMOĆI – ZA PRORAČUNSKE KORISNIKE**

Povećanje i smanjenje prihoda i rashoda po aktivnostima/projektima planirano je prema budućim uplatama/izdacima do kraja tekuće godine. Otvorena je nova aktivnost u ukupnom iznosu od 600,00 eura radi isplate božićnice i dara za djecu u prigodi Dana sv. Nikole. Radi se o mjeri aktivne politike zapošljavanja, tj. o potpori za pripravništvo, ciljem osposobljavanja osobe za samostalan rad putem poticanja zapošljavanja osoba sufinanciranjem troška njihovog bruto 1 iznosa plaće i drugih troškova propisanih ovom mjerom od strane Hrvatskog zavoda za zapošljavanje.

* 1. **AKTIVNOST A100037 REDOVNA DJELATNOST OSNOVNIH ŠKOLA**

Porast planiranih prihoda u ukupnom iznosu od 35.841,14 eura rezultat je znatnog porasta broja korisnika usluge toplog obroka. Predviđeno je povećanje planiranih rashoda za kupovinu namirnica u ukupnom iznosu od 64.000,00 eura te smanjenje planiranih rashoda za energiju i komunalne usluge u ukupnom iznosu od 34.000,00 eura. Odlukom o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024. Ministarstvo znanosti i obrazovanja podmirivat će troškove financiranja, odnosno sufinanciranja prehrane svakog učenika osnovne škole uključenog u školsku prehranu u iznosu od 1,33 eura po danu. Gore navedeni iznos koristiti će se namjenski, tj. isključivo za kupovinu namirnica. Iz tog razloga otvorene su nove pozicije rashoda kod izvora 1. Opći prihodi i primici – Grad Umag namijenjene pokriću troškova komunalnih usluga (7.000,00 eura) i električne energije (23.800,00 eura).

Znatno povećanje iznosa pozicije rashoda R2802 Naknade građanima i kućanstvima u naravi u ukupnom iznosu od 8.000,00 eura odnosi se na nabavu školskih udžbenika. Radi se o udžbenicima radnog karaktera te preporuka je nabavu istih evidentirati na osnovnom računu 37229 Ostale naknade građanima i kućanstvima u naravi. Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.), sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnom proračunu.

Otvorena je nova pozicija rashoda R3987 Tekuće donacije higijenskih potrepština u ukupnom iznosu od 1.741,14 eura. Ministarstvo rada, mirovinskog sustava, obitelji i socijalne politike 2. veljače 2023. godine donijelo je odluku o kriterijima i načinu dodjele sredstava radi opskrbe školskih ustanova i skloništa za Žene žrtve nasilja besplatnim zalihama menstrualnih higijenskih potrepština. Navedena sredstva isplaćuju se iz državnog proračuna te evidentiraju se zaduženjem osnovnog računa 38129 Ostale tekuće donacije.

* 1. **TEKUĆI PROJEKAT T100065 POMOĆNICI U NASTAVI – ŠKOLA PUNA ZNANJA**

Planirano je 3.256,00 eura za realizaciju tekućeg projekta ''Pomoćnici u nastavi – Škola puna znanja'' radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju do kraja tekuće godine (školska godina 2023./2024.).

1. **IZVOR 5. POMOĆ KORISNICIMA – EU PROGRAMI**
	1. **TEKUĆI PROJEKT T100070 ERASMUS + 2023-1-HR01-KA122-SCH-000133818 – POVEŽIMO SE!**

Predviđeno je 20.806,40 eura za realizaciju novog tekućeg projekta ''Erasmus + - Povežimo se!'' koji traje 3 godine i završava dana 28. veljače 2025. godine kada je i predviđen primitak zadnje uplate namijenjene za provedbu projekta u iznosu od 5.200,00 eura.

* 1. **TEKUĆI PROJEKT T100065 POMOĆNICI U NASTAVI – ŠKOLA PUNA ZNANJA**

Planirano je 26.105,00 eura za realizaciju tekućeg projekta ''Pomoćnici u nastavi – Škola puna znanja'' radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju do kraja tekuće godine (školska godina 2023./2024.).

1. **IZVOR 5. POMOĆ KORISNICIMA ZA MJERE ZAPOŠLJAVANJA**

Radi se o mjeri aktivne politike zapošljavanja, tj. o potpori za pripravništvo, ciljem osposobljavanja osobe za samostalan rad putem poticanja zapošljavanja osoba sufinanciranjem troška njihovog bruto 1 iznosa plaće i drugih troškova propisanih ovom mjerom od strane Hrvatskog zavoda za zapošljavanje.

1. **IZVOR 5. POMOĆ ZA PRORAČUNSKE KORISNIKE – DRŽAVNA RIZNICA**

Predviđeno je povećanje prihoda i rashoda u ukupnom iznosu od 183.000,00 eura prema planiranim obvezama do kraja tekuće godine. Temeljem Odluke Vlade RH od 15. lipnja 2023. godine državnim službenicima i namještenicima te službenicima i namještenicima u javnim službama određuje se isplata privremenog dodatka na plaću i to:

* u bruto iznosu od 163,62 eura mjesečno ako su raspoređeni na radna mjesta s koeficijentom u rasponu 0,631 – 1,110;
* u bruto iznosu od 130,89 eura mjesečno ako su raspoređeni na radna mjesta s koeficijentom u rasponu 1,111 – 1,529;
* u bruto iznosu od 98,17 eura mjesečno ako su raspoređeni na radna mjesta s koeficijentom u rasponu 1,530 – 1,867.

Privremeni dodatak na plaću isplaćuje se za puno radno vrijeme od 40 sati tjedno, a u slučaju nepunog radnog vremena, razmjerno ugovorenom odnosno utvrđenom radnom vremenu. Ako su službenici i namještenici raspoređeni na radna mjesta na kojima ne ostvaruju Zakonom propisani iznos minimalne plaće, privremeni dodatak isplaćuje se na iznos minimalne plaće.

U skladu sa zahtjevima sindikata tijekom pregovora o izmjenama i dopunama Temeljnog kolektivnog ugovora planiran je 10-postotni rast osnovice plaće i povećanje materijalnih prava. Očekuje se da će iznos božićnice biti 300,00 eura te iznos dara za djecu u prigodi Dana sv. Nikole 150,00 eura po djetetu.

1. **IZVOR 6. DONACIJE – PRIHODI KORISNIKA**

Planirani iznos donacija uvećan je za 15.600,00 eura u skladu s dobivenim i planiranim donacijama do kraja tekuće godine.

S poštovanjem,

 Voditeljica računovodstva

 Ana Zlatar, mag. oec.

Ravnateljica

 Sanja Zakinja, prof.